Håvard Tveite

Håvard Tveite (født 5. mars 1962, død 30. mai 2021) var en norsk geomatikkforsker og orienteringsløper fra Ås i Akershus. 

Han var to ganger verdensmester i o-stafett for Norge, i 1987 og 1989, og vant dessuten sølv og bronse i andre o-stafettverdensmesterskap, i henholdsvis 1991 og 1997. Individuelt hadde han en bronsemedalje fra verdensmesterskapet 1989. Tveite vant orienteringsverdenscupen sammenlagt i 1990, og ble nummer tre i 1988. I løpet av perioden 1985–2002 vant Tveite i alt tyve norgesmesterskap i orientering: tre i langdistanse, to i mellomdistanse, syv i ultralangdistanse, ett i sprint, tre i nattorientering og fire i stafett. Han var aktiv friidrettsutøver, med to norgesmesterskap i tyve km terrengløp, og med 29.33 på titusenmeter som beste tidsresultat.

Håvard Tveite var geomatikkforsker ved Norges miljø- og biovitenskapelige universitet (NMBU), og bror av oversetteren og musikeren Tor Tveite.

Referanser

Eksterne lenker 
 
 
 
 Intervju i Kondis

Norske orienteringsløpere
Verdensmestere i orientering
Vinnere av verdenscupen i orientering
Kongepokalvinnere i orientering
Friidrettsutøvere for IL Skjalg
Personer fra Ås kommune
Norgesmestere i orientering